Það er Afturelding sem hefur milligöngu í málinu en félagið hefur til margra ára verið í samstarfi við Liverpool um knattspyrnuskóla félagsins sem haldinn er árlega í Mosfellsbæ . Aron lék með yngri flokkum Aftureldingar og þjálfaði einnig um skeið yngri flokka hjá félaginu . Hann er harður stuðningsmaður Liverpool og hefur verið meðal aðstoðarþjálfara í Liverpool-skólanum hjá Aftureldingu . Aron lenti í alvarlegu bílslysi um verslunarmannahelgina , barðist fyrir lífi sínu fyrstu dagana og hefur síðan gengist undir margar aðgerðir og erfiða endurhæfingu . Hann brotnaði á tveimur stöðum á hálsi og hlaut mikla innvortis áverka . Þá kom í ljós að hann er með krabbamein í hálsi og glíman við það bættist við endurhæfingu Arons eftir bílslysið .